Държавен вестник, бр. 1, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  1
блок от национално значими номера и това 
е свързано с промяна на таксата по чл. 8, се 
събира такса в размер 100 лв. 
Чл. 11. (1) При изменение и допълнение 
на разрешение по реда на чл. 115, ал. 1 от 
Закона за електронните съобщения такса не 
се събира.
(2) Таксите по чл. 2, 3 и 10 се дължат от 
издаване на съответния акт или документ.
(3) Таксите по чл. 9 се заплащат при пре­
дявяване на искането.
Чл. 12. (1) Таксата по чл. 5 се заплаща на 
тримесечни вноски до 15-о число на месеца, 
следващ тримесечието, за което се дължат.
(2) Вноската за четвъртото тримесечие е 
изравнителна и се заплаща до 15 дни след 
срока, определен в Закона за счетовод­
ството за изготвяне на годишния финансов 
отчет. Внесените през годината вноски се 
изравняват въз основа на предоставено от 
предприятието копие от годишен финансов 
отчет заедно с приложенията към него. 
(3) Предприятията, които осъществяват 
и друга търговска дейност, водят самосто­
ятелна аналитична отчетност за приходите 
си от дейността по предоставяне на елек­
тронни съобщителни мрежи и/или услуги и 
ги записват отделно в отчета за приходите 
и разходите.
Чл. 13. (1) Таксата по чл. 6 – 8 се заплаща 
на 4 равни вноски до края на месеца, пред­
хождащ тримесечието.
(2) По искане на предприятието таксата 
по ал. 1 може да бъде заплатена до края на 
първото тримесечие на текущата година. В 
този случай таксата се заплаща с отстъпка 
5 на сто.
(3) Таксите за ограничен ресурс при изда­
ване на временно разрешение по чл. 6 – 8 
се заплащат еднократно в 14-дневен срок от 
получаване на уведомлението за издаденото 
временно разрешение.
Чл. 14. (1) Дължимите такси се превеждат 
по банков път по сметка на Комисията за 
регулиране на съобщенията.
(2) Направените банкови плащания се удос­
товеряват със заверен екземпляр от платежното 
нареждане.
Чл. 15. Недължимо платени такси се връщат 
по искане на заинтересуваната страна.
Заключителна разпоредба
Параграф единствен. Тарифата се приема 
на основание чл. 147, ал. 1 от Закона за елек­
тронните съобщения. 
14051
ПОСТАНОВЛЕНИЕ № 323
ОТ 29 ДЕКЕМВРИ 2009 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С ТА Н О В И :
§ 1. В Наредбата за условията и реда за 
организиране на дейностите по държавните 
резерви и военновременните запаси, приета с 
Постановление № 234 на Министерския съвет 
от 2003 г. (ДВ, бр. 95 от 2003 г.), се правят 
следните изменения и допълнения:
1. Член 5 се изменя така:
„Чл. 5. Номенклатурните списъци на во­
енновременните запаси, нормативите за тях и 
разчетът за необходимите финансови средства 
се предлагат от министъра на отбраната и от 
председателя на агенцията след обобщаване 
на обоснованите предложения на органите на 
изпълнителната власт и се внасят за приемане 
от Министерския съвет.“
2. В чл. 8, ал. 3 след думата „отбраната“ се 
добавя „и председателя на агенцията“.
3. В чл. 10, ал. 9 думата „продоволствието“ 
се заменя с „храните“.
4. В чл. 12, ал. 4 накрая се добавя „или са 
определени от агенцията на конкурсен принцип“.
5. В чл. 20 ал. 2 се отменя.
6. В чл. 21:
а) алинея 2 се изменя така:
„(2) Предложенията на председателя на 
агенцията за освобождаване на военновремен­
ни запаси предварително се комплектуват с 
мотивирани писмени становища от министъра 
на отбраната и от другите органи на централ­
ната изпълнителна власт, които контролират 
изпълнението на възложените военновременни 
задачи, за които се съхраняват военновремен­
ните запаси.“;
б) алинея 3 се отменя.
7. В чл. 30, ал. 1, т. 5 думата „продоволст­
вието“ се заменя с „храните“.
§ 2. В Постановление № 193 на Минис­
терския съвет от 1993  г. за закриване на 
Правителствената комисия за регулиране и 
контрол на режима за производство и тър­
говия с военна и специална продукция и на 
Междуведомствения съвет по отбранително-
мобилизационната подготовка на страната 
и за създаване на Междуведомствен съвет 
по въпросите на военнопромишления ком­
плекс и мобилизационната готовност на 
страната (обн., ДВ, бр. 89 от 1993 г.; изм. и 
доп., бр. 29 от 1994 г., бр. 31 и 97 от 1995 г., 
бр. 21 и 50 от 1996 г., бр. 2 от 1997 г.; попр., 
бр. 4 от 1997 г.; изм. и доп., бр. 6, 21, 24, 59 и 
100 от 1997 г., бр. 114 от 1999 г., бр. 96 от 2000 г., 
бр. 70 от 2001 г., бр. 96 и 115 от 2002 г., бр. 20 от 
2003 г., бр. 27, 29, 78 и 96 от 2005 г., бр. 10 и 34 от 
2007 г., бр. 27 и 53 от 2008 г. и бр. 93 от 2009 г.) 
се правят следните изменения и допълнения: